**JAVNI POZIV ZA AKTIVNOSTI JOB SHADOWINGA**

**U PROJEKTU**

**AgroFuture 1 u okviru Erasmus+ akreditacije, br.**  **2022-1-HR01-KA121-VET-000066979**

Poljoprivredno šumarskoj školi odobreno je sufinanciranje provođenja projekta u sklopu Erasmus+ akreditacije.

Projektom se financira provođenje aktivnosti job shadowinga u trajanju od **5 dana + 2 dana za putovanje** u školi [Ammattiopisto Lappia](https://www.lappia.fi/en/), u mjestu **Loue, Finska (Laponija)**

Početak mobilnosti je svibanj 2023. godine.

U aktivnosti job shadowinga prema ovom pozivu sudjeluje **jedan nastavnik**, a **pravo prijave** imaju **nastavnici koji predaju teorijsku i/ili praktičnu nastavu iz područja šumarstva**.

**Aktivnosti i zadaci:** Promatrati način provođenja praktične nastave sa suvremenom tehnologijom, s fokusom na praktičnoj obuci, praćenju i vrednovanju rada učenika, radu s tehnologijom koja se primjenjuje šumarstvu, rad s motornom pilom, ekologija u šumarstvu obrazovni sustav u Finskoj u području šumarstva, zapošljavanje i cjeloživotno obrazovanje, u kojoj mjeri su stečene vještine učenika usklađene s potrebama tržišta rada i načine na koje rješavaju takve izazove i usporediti kurikulume praktične nastave istih obrazovnih programa u ciparskoj i našoj školi.

Zainteresirani nastavnici trebaju dostaviti popunjenu i potpisanu prijavnicu (u prilogu) zajedno s prilozima (Europass CV i motivacijsko pismo) do **15. veljače 2023. u 12.00**, u zatvorenoj omotnici u uredu pedagoga/psihologa s naznakom *Prijava za projekt „AgroFuture 1“* , te će dobiti potvrdu o prijavi. Uz prijavnicu je **OBAVEZNO** priložiti ažuriran **Europass CV** i **motivacijsko pismo**. U motivacijskom pismu potrebno je detaljno objasniti ciljeve, primjenu, održivost i plan diseminacije projektnih rezultata. U prilogu je rubrika za vrednovanje i bodovanje motivacijskog pisma.

Stručno povjerenstvo (ravnatelj, koordinator, predsjednik aktiva struke i pedagog/psiholog) na osnovu pristiglih prijava izradit će bodovnu ljestvicu prema sljedećim kriterijima:

1. Motivacijsko pismo - jasni ciljevi, primjena, održivost i način diseminacije projektnih aktivnosti (0-5)

2. Kompetencije engleskoga jezika - temeljem CV-a i eventualne potvrde – razina prema ZEROJ-u (1-6)

3. Napredovanje u zvanje – navesti u CV-u: +1 bod mentor, +2 savjetnik, +3 izvrsni savjetnik

4. Iskustvo u drugim nacionalnim/međunarodnim projektima povezanima sa šumarstvom tijekom posljednje 3 godine – navesti u CV-u (+ 1 bod po projektu)

Nakon odabira jednog nastavnika, ostali će prijavljeni nastavnici biti na rezervnoj listi koja se aktivira prema redoslijedu ostvarenih bodova u slučaju nepredviđenih okolnosti.

Privremeni rezultati će pod zaporkama biti objavljeni na oglasnoj ploči u školi i mrežnoj stranici škole **17. veljače 2023**. Rok za žalbu je do **20. veljače do 12:00**, a žalba se upućuje na adresu e-pošte koordinatora ili osobno u uredu pedagoga/psihologa s objašnjenjem razloga i stavki zbog kojih se žalba ulaže. Povjerenstvo će razmotriti žalbu i donijeti konačnu odluku do **21. veljače**, kada su i konačni službeni rezultati prijava, objavljeni na mrežnim stranicama škole i na oglasnoj ploči u školi, a nastavnik koji uputi žalbu bit će osobno pisanim putem obaviješten o očitovanju povjerenstva.

U slučaju bilo kakvih pitanja obratite se koordinatorici projekta, **prof. Rejhani Nuhanović Tadijan** na e-mail adresu **rejhana@gmail.com,** telefonom ili putemTeams platforme.

Datum: 10. 2. 2023.